OpenLLM-France/wikimedia huggingface dataset:
# Sampo (izotz-hauslea)

Sampo izotz-hauslea (finlandieraz, Jäänmurtaja Sampo) Kemi finlandiar hiriko portuan egoitza duen izotz-hauslea da. 1960ko hamarkada hasieran eraiki zen Sandviken hiri suediarreko Wärtsilä-Werft ontziolan eta 1961ean itsasoratu zuten. Hogeita hamar urtez itsas-merkataritzari Botniako golkoko ur izoztuan bidea egiteaz arduratu zen, baina bete beharrak geroz eta urriagoak zirenez, 1991ean erretiratu egin zen. Kemiko Udalak hiriko eta azpieskualdeko negu turismoa bultzatzeko, ontziaren barrualdea moldatu eta bidaiariak jasotzeko atontzea erabaki zuen eta azkenean, Sampo, turista-bidaiariak jasotzen dituen munduko izotz-hausle bakarra bihurtu zen; hau, egun mantentzen duen titulua da.
Ontziko bidaia zerbitzua Sampo Tours izeneko erakundeak kudeatzen du eta azken urteotan, negu turismoak izan duen bultzadari esker, Kemi hiriko erakunde arrakastatsuenetakoa bihurtu da. Itsas bidaia hauek, normalki, husky txakurrek edo elur-oreinek gidaturiko lera safariekin edota Lumilinna edo Elur-gazteluaren bisitekin batera eskaintzen dira pack turistikoetan. Dena den, izotz-hauslean soilik bidaia egiteko aukera ere badago; prezioa, hori bai, altuagoa da. Txango hauek ia egunero eskaintzen dira abendu erdialdetik apirila bitartean, alegia, Botnia itsasoko ura izoztua dagoen garaian, eta 2-6 ordukoak izan ohi dira. Hauetan, eskualdeko ingurunea ezagutzeko eta itsasoko ur izozgarrian murgiltzeko aukera dute ausartek. Urtezaharrean, bestalde, txango berezia antolatzen da gauean, urte berri zoriontsua Botniako golkoa den leku exotikoan hasteko, eta itsasoaren erdi-erdian Aurora Boreal edo Iparargiez gozatzeko aukera dago. Ontziak, guztira, 150 bidaiari har ditzake txanda bakoitzeko eta eskifaia, aldiz, hamasei marinelek osatzen dute.
Izena finn mitologiako Sampo objektutik datorkio, hau da, urrea, alea eta gatza ekoizten dituen errota miragarri antzeko bat den objektutik. Oparotasunaren irudikapena da eta, hain zuzen, izotz-hauslea lanean ibili zen garaian, Lappi eskualde osoari oparotasuna ematen zion sostengua izan zen, itsas-merkataritza bideak irekirik mantentzen zituelako negu izoztuetan. Gaur egun, Kemiko turismo atrakzio nagusia da; 2007an, esaterako, 10.664 bidaiari izan zituen ontziak, Elur-gazteluak izan zituen bisitarien bikoitza.

## Ontziaren ezaugarriak

* Luzera: 75 m
* Zabalera: 17,4 m
* Sarkura: 7 m
* Pisua: 3.540 tona
* Motor potentzia: 8.800 hp
* Abiadura uretan: 16 korapilo (30 km/h)
* Abiadura 50 cm izotz gotorrean: 8 korapilo (15 km/h)
* Izotz-hauste gaitasuna: 70–120 cm izotz gotor

## Erreferentziak

* ↑ Sampo Tours Jäänmurtaja. 2011.04.13
* ↑ Sampo Tours Matkakertomus. 2011.04.13
* ↑ Kielet Sampo. 2011.04.14
* ↑ Keskusvirasto Matkailu. 2011.04.14

## Kanpo estekak

* Sampo Tours (Ingelesez) (Gaztelaniaz) (Frantsesez)
* Datuak: Q1788535
* Multimedia: IMO 5308938 / Q1788535
# Rancho San Diego (Kalifornia)

Rancho San Diego Ameriketako Estatu Batuetako erroldak esleitutako leku bat da. San Diego konderrian kokatuta dago, Kalifornia estatuan. 21.858 biztanle ditu, 22,535528 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q1489677
# Rancho Santa Fe (Kalifornia)

Rancho Santa Fe Ameriketako Estatu Batuetako erroldak esleitutako leku bat da. San Diego konderrian kokatuta dago, Kalifornia estatuan. 3.156 biztanle ditu, 17,580614 kilometro koadroko azaleran banatuta.

## Ikus, gainera

* San Diego konderria

## Kanpo estekak

* Datuak: Q979425
* Multimedia: Rancho Santa Fe, California / Q979425
# Rancho Tehama Reserve (Kalifornia)

Rancho Tehama Reserve Ameriketako Estatu Batuetako erroldak esleitutako leku bat da. Tehama konderrian dago, Kalifornia estatuan. 1.572 biztanle ditu, 30,345093 kilometro koadroko azaleran banatuta.

## Ikus, gainera

* Tehama konderria

## Kanpo estekak

* Datuak: Q2263159
# Ranchos Penitas West (Texas)

Ranchos Penitas West Ameriketako Estatu Batuetako erroldak esleitutako leku bat da. Webb konderrian dago, Texas estatuan. 466 biztanle ditu, 5,358641 kilometro koadroko azaleran banatuta.

## Ikus, gainera

* Webb konderria

## Kanpo estekak

* Datuak: Q982062
# Rancho Viejo (Texas)

Rancho Viejo Texasko herri bat da. Cameron konderrian kokatua dago. 2010ean 2.437 biztanle zituen, 5,08 kilometro koadrotan banatuta.

## Ikus, gainera

* Cameron konderria

## Kanpo estekak

* Datuak: Q979642
# Rancid

Rancid, AEBetako punk rock eta ska punk musika talde bat da, 1991an Kaliforniako Berkeley hirian sortua.
Tim Armstrong, Lars Frederiksen, Matt Freeman eta Branden Steineckert kideek osatzen dute eta iraganean baita Brett Reed kideak ere.

## Diskografia
### Estudioko diskoak

| Urtea | Izenburua | Diskoetxea |
| 1993 | Rancid | Epitaph |
| 1994 | Let's Go | Epitaph |
| 1995 | ...And Out Come the Wolves | Epitaph |
| 1998 | Life Won't Wait | Epitaph |
| 2000 | Rancid | Hellcat Records |
| 2003 | Indestructible | Hellcat Records |
| 2009 | Let the Dominoes Fall | Hellcat Records |
| 2014 | ...Honor Is All We Know | Hellcat Records |
| 2017 | Trouble Maker | Hellcat Records |

### Bildumak

| Urtea | Izenburua | Diskoetxea |
| 2002 | BYO Split Series, Vol. 3 | BYO Records |
| 2007 | B Sides and C Sides | Rancid Records |
| 2015 | All The Moon Stompers | Hellcat Records |

### EP

| Urtea | Izenburua | Diskoetxea |
| 1992 | Rancid | Lookout! |
| 1993 | Radio Radio Radio | Fat Wreck Chords |

### Bideoak

| Merkaturatze data | Izenburua | Diskoetxea | US Billboard Peak | US sales |
| 1995 | Larry Is Dead | Black and Blue Films | n/a | |

## Kanpo estekak

* Webgune ofiziala (Ingelesez)
* Datuak: Q390590
* Multimedia: Rancid / Q390590
# Rancio Valcuvia

Rancio Valcuvia Italiako udalerri bat da. Vareseko probintzian kokatuta dago, Lombardia eskualdean. 940 biztanle ditu, 4,45 kilometro koadroko azaleran banatuta.

## Mugakideak

Rancio Valcuviak honako udalerri hauekin egiten du muga:
Bedero Valcuvia Cassano Valcuvia Castello Cabiaglio Cuveglio Ferrera di Varese Masciago Primo Brinzio

## Kanpo estekak

* Datuak: Q40525
* Multimedia: Rancio Valcuvia / Q40525
# Rancho Santa Margarita (Kalifornia)

Rancho Santa Margarita Kaliforniako hiri bat da. Orange konderrian kokatua dago. 2010ean 47.853 biztanle zituen, 33,6 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q985344
* Multimedia: Rancho Santa Margarita, California / Q985344
# Salceda de Caselas

Salceda de Caselas Galiziako Pontevedrako probintzian dagoen Vigoko eskualdean kokatzen de udalerria da.
2010ean 8.448 biztanle zituen. Herriko galiziar hiztunen kopurua %98,06koa da (2001).

## Parrokiak

* Entenza (Santos Xusto e Pastor)
* Parderrubias (San Tomé)
* A Picoña (San Martiño)
* San Xurxo de Salceda (San Xurxo)
* Santa María de Salceda (Santa María)
* Santo Estevo de Budiño (Santo Estevo)
* Soutelo (San Vicente)

## Ikus gainera

* Pontevedrako udalerrien zerrenda

## Kanpo estekak

* Salceda de Caselasko udal webgunea (Galizieraz) (Gaztelaniaz)
* Datuak: Q1629594
* Multimedia: Salceda de Caselas / Q1629594
# Salcedillo (Teruel)

Salcedillo Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 169 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1766770
* Multimedia: Salcedillo (Teruel) / Q1766770
# Salburuko aerodromoa

Salburuko aerodromoa Elorriaga eta Betoñu herrien artean zegoen aerodromoa zen, gaur egungo Salburua gasteiztar auzoan kokatua.
1935ko irailaren 29an inauguratu zuten José Martínez de Aragón izenarekin, José Martínez de Aragón gasteiztar hegazkinlariaren omenez. Espainiako Gerra Zibilaren ondoren "Mola Jenerala" izena jarri zioten.
Gasteizek izan zuen bigarren aireportua izan zen, Lakuako aerodromoaren ondotik.

## Erreferentziak

* ↑ Aena. Gasteizko aireportuen historia. .

## Kanpo estekak

* Datuak: Q31187779
# Salbutamol

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Salbutamol (AEBetan Albuterol) eragin laburreko bronkozabaltzailea da, beta2-agonista adrenergikoen familiakoa. Erresuma Batuan hasi ziren erabiltzen 1969an eta AEBetan bestela 1980an, "Ventolin" izen komertzialapean.
Indikazio nagusiak arnas gaixotasun butxatzaileak ditu, asma eta BGBK alegia. Oso sendagai erabilia da, tradizio luzekoa, eta bi modutan jaso daiteke, alde batetik inhalagailu moduan (kartutxo presurizatua) edo bestetik ospitaleetan lainoztatuta.
Albo-ondorio ohikoen artean ikara, urduritasuna eta takikardia ditu.

## Kanpo estekak

* Datuak: Q410358
* Multimedia: Salbutamol / Q410358
# Salburua

Salburua Gasteizko ekialdean XXI. mendearen hasieran eraikitako auzoetako bat da. Auzoa Salburuko bulebarrak osatzen duen ardatzaren inguruan eraikita dago. Mendebaldean Arantzabela eta Aranbizkarra auzoak ditu eta ekialdetik Salburuko parkea osatzen duten hezeguneekin eta Arabako Lautadako nekazaritza lurrekin egiten du muga.
2000. urtean Gasteizko Udalak hurrengo urteetarako prestatu zuen Hiri Antolamenduko Plan Nagusiak aurreikusitako hedapen handienetako bat izan zen, Zabalganarekin batera. Planean auzoa zortzi sektoretan banatu zen: Salburua deitutakoa (bi sektore), San Tomás, Izarra, Ibaialde, Arkaiate, Larrein eta Olaran.

## Demografia

* Salburuko biztanleria

## Salburuko hezegunea

Bizitegi-auzo bat izateaz gain, Salburua hainbat urmaelez osatutako hezegune garrantzitsu bat da ere, aipatutako auzoaren ipar-ekialdean dagoena. Hauetako urmael nagusiak Arkautikoa eta Betoñukoa dira. Hauen artean Durantzarreko urmaela dago. Espazio honi Salburuko parkea deritzo, eta Gasteizko Eraztun Berdearen atal garrantzitsua da.
Salburuko parkeak hainbat behatoki dauzka hegaztiak behatzeko. Urmael hauek Euskal Herriko hezegune kontinental baliotsuenetako bat osatzen dute.

## Ondarea

* Buesa Arena
* Baskonia kirol hiria
* Vital eraikina
* Ataria
* Salburuko urmaelak

## Erreferentziak

* ↑ «Salburua: -a hori artikulua da» Euskaltzaindiaren erantzuna, 2004. Beraz, Salburua izena deklinatzean honela egin behar da: Salburua, Salburuan, Salburuarekin..., baina Salburuko, Salburutik, Salburura... Era berean, izen horrek bere azken -a galtzen du ondoan beste determinatzaile bat edo adjektiboa daramanean. Adibidez: Salburu auzoa, Salburu osoan...
* ↑ Datuak Gasteizko Udalaren Tableau panelean

## Ikus, gainera

* Salburua (hiri-hedapena)

## Kanpo estekak

* Datuak: Q27127307
* Multimedia: Salburua / Q27127307
# Salceda

Salceda, Espainiako Kantabria autonomia erkidegoko Polaciones udalerrian dagoen herri bat da. 2018ko erroldaren arabera 13 biztanle zituen.

## Herritar ezagunak

* Miguel Ángel Revilla (1943-), Kantabriako presidentea eta politikaria.
* Datuak: Q6117190
# Salcedillo

Salcedillo hitzak hainbat tokiren izena adierazten du:
* Salcedillo, Teruelgo probintzian dagoen udalerria.
* Galindo-Salcedillo, Bizkaiko Trapagaran udalerrian dagoen auzoa.
# Salce

Salce Zamorako probintziako udalerria da, Sayago eskualdean dagoena.
2008ko urtarrilaren 1eko erroldaren arabera 710 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1766821
* Multimedia: Salce / Q1766821
# Salburuko parkea

Salburuko parkea Gasteizko ekialdean dagoen hezegune bat da. Parke hau Gasteizko Eraztun Berdearen harribitxia da, bai bere balio ekologikoagatik bai denboran zehar izan duen bilakaeragatik. Parkea osatzeko lehen lanak 1994. urtean egin ziren, eta oraindik ere garatze prozesuan dago. 2007an parkeak 216 hektarea zituen, Salburuko auzoaren eta Arkautiko Ertzaintzaren akademiaren artean.
Salburuko parkeko hezegune-sistema lau urmael nagusik osatzen dute egun. Gasteiztik hurbilen dagoena Betoñuko urmaela da; ekialderago Arkautiko urmaela dago; bi hauen artean, iparraldean, Larregana deiturikoa dago, eta Betoñukoaren alboan Durantzarra izenekoa.

## Historia

Salburuko parkea Arabako Lautadaren azpian dagoen akuifero kuaternarioak gainezka egiten duen tokietako bat da. XIX. mendean hezegunea lehortzeko lanak egin ziren, lurrak nekazaritzarako aprobetxatu ahal izateko. "Aintzirako kanala" izeneko ubidea eraiki ondoren, sistema osoa drainatzea lortu zen, Betoñu aldean urpean geratu zen zati txiki bat salbu.
1994an Gasteizko Udalak, Ingurugiro Gaietarako Ikastegiaren eskutik, hezegunea leheneratzea erabaki zuen. Lehenengo Betoñuko urmaela berreskuratu zen, aintzirako kanala itxiz. Geroago Arkautikoa birsortu zen, eta gero gainerako urmaelak. Lanak oraindik egiten ari dira.

## Ekosistemak

Hezeguneetako ekosistema urtarrez osaturik egoteaz gain, Salburuak antzina Arabako Lautada estaltzen zuen hariztiaren hondarretako bat dauka. Bestalde, parkearen hegoaldean Gasteizen ospetsuak ziren Salburuko zelaien zati bat ere geratzen da. Ekosistema honen zatirik handiena desagertu egin zen Salburuko auzo berria eraikitzean, 2005. urtean.

## Ekipamenduak

Salburuak informazio-puntu bat dauka bisitariak hartu eta parkearen inguruko argibideak emateko. Puntu honetatik Arkautiko urmaelean kokaturik dagoen kamera telegidatu bat maneiatu daiteke parkeko landaredia eta fauna behatzeko. Bestalde, hegaztiak ikusteko bi behatoki daude parkeko leku estrategikoetan. 2008an Salburuko hezeguneen interpretazio-zentroa izango denaren lanak amaitu ziren. Zentro hau, Ataria deitzen dena, 2008an zehar jarriko da abian, eta bertan ingurumen-hezkuntzari, ikerketari eta sentsibilizazioari loturako jarduerak eskainiko dira.

## Sariak

Salburuak nazioarteko bi aitorpen jaso ditu:
* Hezeguneen inguruko Ramsar hitzarmeneko zerrendan dago
* Garrantzi Komunitarioko Leku izendatu dute

## Iruditegia

* Ataria

## Kanpo estekak

* Salburuari buruzko informazioa Gasteizko Eraztun Berdearen webgunean
* (Ingelesez) Ramsar hitzarmenaren webgunea
* Datuak: Q559985
* Multimedia: Salburua wetlands / Q559985
# Rayo Vallecano (emakumezkoen taldea)

Rayo Vallecano Femenino Rayo Vallecanoren emakumezkoen futbol taldea da. Espainiako talde indartsuenetako bat da, Espainiako Liga hiru aldiz irabazitakoa. 2022an maila galdu du.

## Palmaresa

* Lehen maila:
** Txapelduna (3): 2008/09, 2009/10 eta 2010/11
* Erreginaren Kopa:
** Txapelduna (1): 2008

## Kanpo estekak

* Webgune ofiziala
* Datuak: Q3421298
# Rayok anti-formalista

Rayok anti-formalista edo Anti-formalismoaren paradisu txikia (errusieraz: Антиформалистический раёк) askotan Rayok gisa ezagutua, zenbakirik gabeko Dmitri Xostakovitxen obra bat da, lau ahotsetarako cantata satiriko bat, koru eta pianoarekin. Modest Musorgskiren Rayok lanetik hartzen du izenburua. Zhdanov Doktrinari egiten dio kritika, berau erridikulizatuz, eta 1948tik aurrera etorriko kanpaina anti-formalista ekartzen du gogora. Testuan Zhdanov berarekin hitzak erabiltzen ditu eta Josif Stalinen gogokoa zen Suliko abestiaren esaldi bat.
Lanaren data ez da ezaguna, baina Lev Lebedinskyren arabera 1957koa da eta berak idatzi zuen testuaren zatirik handiena. Oso probablea da hau, horrelako lan bat egitea oso arriskutsua zelako lehenago musikagilearentzat.
Bere bizitzan zehar bakarrik lagunik gertukoenek eta familiak entzun zuten obra hau. 1989ko urtarrilaren 12an Mstislav Rostropovitxek estreinatu zuen publikoan.

## Kanpo estekak

* Abestiaren letra errusiera transliteratuan eta ingeleraz
* Datuak: Q4067153
# Raynham (Ipar Carolina)

Raynham Ipar Carolinako herri bat da. Robeson konderrian kokatua dago. 2010ean 72 biztanle zituen, 0,32 kilometro koadrotan banatuta.

## Ikus, gainera

* Robeson konderria

## Kanpo estekak

* Datuak: Q2030892
* Multimedia: Raynham, North Carolina / Q2030892
# Rayo Cantabria

Rayo Cantabria edo Racing de Santander B 1926an sortutako Santanderko futbol taldea da, Racing de Santander taldearen harrobikoa. 10 denboraldi egin zituen Bigarren B mailan.

## Izenak

* Gimnástica de Miranda (1926–1931)
* Rayo Sport de Miranda (1931–1941)
* Sociedad Deportiva Rayo Cantabria (1941–1993)
* Racing de Santander B (1993–2019)
* Rayo Cantabria (2019–)

## Datuak

2022-23 barne:
* Denboraldiak 1. mailan: 0
* Denboraldiak 2. mailan: 0
* Denboraldiak 2. B mailan: 10
* 1. maila RFEF: 0
* 2. maila RFEF: 2
* Denboraldiak 3. mailan: 57
* Ligako posturik onena: 8.a 2.B mailan (2005-06)

### Azken urteetako ibilbidea

| Urtea | # | Maila | Postua |
| 2012-13 | 3 | Bigarren B maila | 17.a |
| 2013-14 | 4 | Hirugarren Maila | 8.a |
| 2014-15 | 4 | Hirugarren Maila | 3.a |
| 2015-16 | 4 | Hirugarren Maila | 3.a |
| 2016-17 | 4 | Hirugarren Maila | 5.a |
| 2017-18 | 4 | Hirugarren Maila | 5.a |
| 2018-19 | 4 | Hirugarren Maila | 5.a |
| 2019-20 | 4 | Hirugarren Maila | 3.a |
| 2020-21 | 4 | Hirugarren Maila | 2.a/2.a |
| 2021-22 | 4 | 2. maila RFEF | 4.a |
| 2022-23 | 4 | 2. maila RFEF | |

## Kanpo estekak

* (Gaztelaniaz) Racing de Santander webgune ofiziala
* Datuak: Q3019930
# Rayong probintzia

Rayong probintzia, Thailandiako probintzia bat da. 2000an 522.133 biztanle zituen. Hiriburua Rayong du.
* Datuak: Q335221
* Multimedia: Rayong Province / Q335221
# Raynham (Massachusetts)

Raynham Ameriketako Estatu Batuetako inkorporatutako herri bat da. Bristol konderrian dago, Massachusetts estatuan. 15.142 biztanle ditu, 20,9 kilometro koadroko azaleran banatuta.

## Ikus, gainera

* Bristol konderrian

## Kanpo estekak

* Datuak: Q2418408
* Multimedia: Raynham, Massachusetts / Q2418408
# Rayon

Rayon zuntz erdi-sintetikoa da, egur mamia kimikoki landuz 1920. urteaz geroztik ekoizten dena. Zelulosa berritua ere deitzen zaio. Hasieran zelulosa nitrato zuntzen desnitrifikazio bidez ekoizten zen; gaur egun, ordea, lika prozedura izenekoaren bidez lortzen da rayon gehiena.
Trataera kimikoa eman zaion zelulosa zulo mehe batzuetatik igaroarazten da presiopean, bertan zuntza gogortzen duen isurkari bat dela; horrela, erresistentzia handiko zuntz leun bat lortzen da; isurkari gogortzaileari kaseina eta antzeko proteinak nahasten zaizkio askotan zuntza are gogorrago egiteko. Kolorea oso erraz hartzen duten oso zuntz meheak lor daitezke, jantziak egiteko erabiltzen direnak. Azken urte hauetan zuntz berriak asmatu dira sintesi bidez, eta rayona zerbait baztertzen hasia da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q910194
* Multimedia: Rayon / Q910194
# Rayones (udalerria)

Rayones Mexikoko udalerri bat da. Nuevo León estatuan kokatua dago. 2010ean 2.628 biztanle zituen 673,76 km²ko azaleran. Herriburua [[Rayones (Rayones)|Rayones]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3844502
# Saint-Lambert-de-Lauzon (Quebec)

Saint-Lambert-de-Lauzon Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen La Nouvelle-Beauce konderriko eskualde udalerria da.. 2011ko zentsoaren arabera 6,177 biztanle zituen 107.13 kilometro koadroko azaleran.

## Kanpo estekak

* Datuak: Q3462681
* Multimedia: Saint-Lambert-de-Lauzon / Q3462681
# Saint-Juéry kantonamendua

Saint-Juéry kantonamendua Frantziako kantonamendu bat da. Tarn departamenduan dago, Okzitania (eskualdea) eskualdean. Guztira 7 udalerri ditu eta Saint-Juéry da bere hiriburua.

## Kanpo estekak

* Datuak: Q20899821
# Saint-Jérôme (Quebec)

Saint-Jérôme Quebeceko udalerri bat da, Kanadan. Laurentides eskualdean kokatuta dago, eta horren barruan dagoen La Rivière-du-Nord konderriko eskualde udalerria da.. 2011ko zentsoaren arabera 68,456 biztanle zituen 90.52 kilometro koadroko azaleran.

## Kanpo estekak

* Datuak: Q141724
* Multimedia: Saint-Jérôme / Q141724
# Rottweil

Rottweil Alemaniako hiri-udalerri bat da, Baden-Württemberg estatuan. Azken zentsuaren arabera 25.513 biztanle zituen, 71,76 kilometro koadroko azaleran.

## Kanpo estekak

* Datuak: Q82960
* Multimedia: Rottweil / Q82960
# Rotterdamgo portua

Rotterdamgo portua edo Europort (nederlanderaz: Haven van Rotterdam edo Europoort) Herbehereetako Rotterdam hiriko portua da. Europako porturik handiena ere bada. Rin eta Mosa ibaiak bat egiten duten gunea denez, Europa eta munduaren arteko merkatalgune estrategiko garrantzitsua bilakatu dute. Bestalde portu honen aldamenean industriagune garrantzitsu eta handi bat ere badago.

## Kanpo estekak

* Rotterdamgo portuaren webgunea (Nederlanderaz) (Ingelesez)
* Datuak: Q1027807
* Multimedia: Port of Rotterdam / Q1027807
# Rottofreno

Rottofreno Italiako udalerri bat da. Piacenzako probintzian kokatuta dago, Emilia-Romagna eskualdean. 12.206 biztanle ditu, 35,17 kilometro koadroko azaleran banatuta.

## Mugakideak

Rottofrenok honako udalerri hauekin egiten du muga:
Calendasco Gragnano Trebbiense Monticelli Pavese Piacenza Sarmato Borgonovo Val Tidone Chignolo Po

## Kanpo estekak

* Datuak: Q102965
* Multimedia: Rottofreno / Q102965
# Rotterode

Rotterode Alemaniako udalerria da. Turingia estatuan kokatuta dago, [[Schmalkalden-Meiningen (barrutia)|Schmalkalden-Meiningen]] barrutian. 2014an 741 biztanle zituen 6,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559772
* Multimedia: Rotterode / Q559772